**KITŲ INŽINERINIŲ STATINIŲ PROJEKTAVIMO IR STATINIŲ PROJEKTŲ VYKDYMO PRIEŽIŪROS PASLAUGŲ CENTRALIZUOTO PIRKIMO PAGRINDINĖ SUTARTIS**

20­­\_\_ m. ............................. d. Nr. ...............

Kaunas

***(Nurodyti Vartotojo pavadinimą)*** (toliau – Vartotojas), atstovaujamas (-a) ***(nurodyti pareigas, vardą, pavardę)***, veikiančio pagal ***(nurodyti ir veikimo Vartotojo vardu pagrindą (pvz., įstatai / nuostatai, prokūra, įgaliojimas***), ir ***(nurodyti Paslaugų teikėjo pavadinimą***) (toliau – Paslaugų teikėjas), atstovaujamas (-a) ***(nurodyti pareigas, vardą, pavardę)***, veikiančio pagal ***(nurodyti ir veikimo Paslaugų teikėjo vardu pagrindą (pvz., įstatai / nuostatai, prokūra, įgaliojimas)***, toliau Vartotojas ir Paslaugų teikėjas vadinami Šalimis, vadovaudamiesi (-osi) 20\_\_......................... d. preliminariąja sutartimi Nr. ............., sudarė šią sutartį.

**I SKYRIUS**

**SĄVOKOS IR SUTARTIES AIŠKINIMAS**

1. Sutartyje vartojamos ir didžiąja raide rašomos šios sąvokos:

1.1. **Konkurso sąlygos –** Užsakovo 202.. m. d. paskelbto Kitų inžinerinių statinių projektavimo ir statinių projektų vykdymo priežiūros paslaugų viešojo centralizuoto pirkimo atviro konkurso sąlygos (pirkimo ID \_\_\_\_\_\_\_\_).

1.2. **Mediana** – Nurodytiems darbuotojams mokama mėnesio darbo užmokesčio mediana, ne mažesnė kaip Preliminariosios sutarties 3 priedo 4 lentelėje, nurodyta Sutarties 23.37 papunktyje.

1.3. **Nurodyti darbuotojai** – Vartotojo nurodytas užduotis faktiškai atliksiantys darbuotojai, įskaitant ir subteikėjų darbuotojus, tai yra kitų inžinerinių statinių projektavimo ir statinių projektų vykdymo priežiūros paslaugas faktiškai teiksiantys darbuotojai (išskyrus Paslaugų teikėjo administracijos darbuotojus, vadovus, kurie tiesiogiai neteikia perkamų Paslaugų), kurių sąrašas turi būti pateikiamas Vartotojui ne vėliau kaip per 3 darbo dienas nuo Pagrindinės sutarties įsigaliojimo, kaip reikalaujama Sutarties 23.36 papunktyje.

1.4. **Pagrindinė sutartis** – Kitų inžinerinių statinių projektavimo ir statinių projektų vykdymo priežiūros paslaugų sutartis (toliau – Sutartis), kurią sudaro Vartotojas ir Paslaugų teikėjas, vadovaudamiesi Preliminariosios sutarties nuostatomis.

1.5. **Pasiūlymas** – vadovaujantis Konkurso sąlygomis kiekvieno iš Paslaugų teikėjų parengtas ir Užsakovui / Vartotojui nustatyta tvarka pateiktas įpareigojantis Pasiūlymas. Priklausomai nuo konteksto Pasiūlymas taip pat reiškia kiekvieno iš Paslaugų teikėjo dalyvauti atnaujintame tiekėjų varžymesi pateiktą pasiūlymą, neprieštaraujantį Preliminariosios sutarties sąlygoms.

1.6. **Paslaugos** – kitų inžinerinių statinių projektavimo ir statinių projektų vykdymo priežiūros paslaugos, atitinkančios techninę specifikaciją, nurodytą Sutarties 1 priede, ir kurios turi būti teikiamos Vartotojui pagal Sutartį.

1.7. **Paslaugų įkainis (-iai)** – Paslaugų įkainis (-iai), nurodytas (-i) Sutarties 10 punkte.

1.8. **Preliminarioji sutartis** – 20...... m. (*nurodyti mėnesį) (nurodyti dieną*) Kitų inžinerinių statinių projektavimo ir statinių projektų vykdymo priežiūros paslaugų pirkimo preliminarioji sutartis Nr. (*nurodyti*), kuri nustato sąlygas, teikiamas pagrindinėms sutartims, sudarytoms Preliminariosios sutarties galiojimo laikotarpiu.

2. Sutartyje neapibrėžtos sąvokos aiškinamos, vadovaujantis Preliminariojoje sutartyje, Konkurso sąlygose ir teisės aktuose nustatytu reglamentavimu.

3. Šalių santykių dėl Paslaugų teikimo Preliminariosios sutarties reguliavimas, tiesiogiai ar netiesiogiai susijęs su Sutarties dalyku, lieka galioti ir turi būti taikomas Šalių santykiams tiek, kiek Sutartis nenustato specialaus Šalių santykių reguliavimo.

**II SKYRIUS**

**ŠALIŲ PAREIŠKIMAI IR GARANTIJOS**

4. Paslaugų teikėjas pareiškia ir garantuoja, kad Pasiūlyme ir (ar) Preliminariojoje sutartyje jo pateikti pareiškimai ir garantijos yra teisingi.

5. Paslaugų teikėjas pareiškia ir garantuoja, kad:

5.1. jis turi visus leidimus, licencijas, kvalifikacijos atestatus, darbuotojus, lėšas, žinias ir pajėgumus, teisės aktų reikalaujamus ir reikalingus teisėtai ir tinkamai įvykdyti Sutartį;

5.2. visa informacija (įskaitant informaciją apie atitiktį Konkurso sąlygose nurodytiems pašalinimo pagrindų nebuvimo reikalavimams ir tiekėjų kvalifikaciniams reikalavimams), dokumentai ir (ar) nurodymai, kuriuos Paslaugų teikėjas pateikė dalyvaudamas Konkurse / teikdamas Pasiūlymą dalyvauti atnaujintame tiekėjų varžymesi, Sutarties sudarymo metu ir (ar) pateiks jos vykdymo metu, yra tikri, teisingi ir neprieštarauja teisės aktų reikalavimams;

5.3. Sutartį vykdys tik tokią teisę turintys asmenys.

6. Kiekviena iš Šalių įsipareigoja iš anksto, o nesant galimybės – nedelsdama, bet ne vėliau kaip per 5 darbo dienas nuo paaiškėjimo dienos, informuoti raštu viena kitą apie paaiškėjusį esamą ir (arba) galimą jos pateiktų pareiškimų ir (ar) garantijų neatitiktį realybei, nepaisant to, ar tai nulėmusios aplinkybės atsiranda ir (arba) pasikeičia Šalių ir (ar) vienos iš jų valia, ar ne.

**III SKYRIUS**

**SUTARTIES DALYKAS IR TEISINIAI SANTYKIAI**

7. Paslaugų teikėjas įsipareigoja pagal techninę specifikaciją ir Vartotojo pateiktą techninę užduotį:

7.1. parengti ketinamo projektuoti statinio projektinius pasiūlymus, atitinkančius STR1.04.04:2017 „Statinio projektavimas, projekto ekspertizė“ reikalavimus (toliau – Projektiniai pasiūlymai), juos išviešinti, suderinti, pataisyti (jei reikės), gauti pritarimą Projektiniams pasiūlymams iš atsakingų institucijų; gauti statybą leidžiantį dokumentą; pateikti statybą leidžiančio dokumento išrašą ir Projektinius pasiūlymus techninėje užduotyje nurodyta apimtimi Vartotojui;

7.2. surinkti būtinus duomenis, reikalingus statinio visos sudėties techninio darbo projekto (toliau – Projektas) parengimui, parengti Projektą; pateikti Projektą (atitinkamas jo dalis) bendrosios ir / ar dalinės ir / ar specialiosios ekspertizės rangovui; neatlygintinai pataisyti ir / ar patikslinti Projektą pagal atliktos bendrosios ir / ar dalinės ir / ar specialiosios ekspertizės išvadas, taip pat išspręsti ir atsakyti į kitus ekspertizės metu ar jos išvadose iškeltus klausimus – pagal kompetenciją; rangos darbų pirkimo metu konsultuoti Vartotoją Projekto klausimais ir pateikti atsakymus į rangos darbų pirkimo metu tiekėjų užduodamus klausimus;

7.3. atlikti Projekto vykdymo priežiūrą visu statinio statybos laikotarpiu iki statinio statybos užbaigimo dokumento išdavimo dienos bei Statinio (jo statybos darbų) perdavimo vartotojui dienos. Toliau Sutarties 7 punkte nurodytos paslaugos, kurias Paslaugų teikėjas įsipareigoja suteikti šioje Sutartyje (įskaitant jos priedus) nustatyta tvarka, sąlygomis ir terminais, bendrai vadinamos Paslaugomis.

Reikalavimai Paslaugų teikimui nurodyti Paslaugų techninėje specifikacijoje (Sutarties 1 priedas) ir techninėje užduotyje.

8. Šalys aiškiai susitaria, kad Paslaugų teikėjo prievolė teikti Paslaugas pagal Sutartį reiškia prievolę pasiekti Sutartyje nurodytą rezultatą, o ne prievolę dėti maksimalias pastangas Sutartyje nurodytam rezultatui pasiekti.

9. Už Paslaugas Vartotojas sumoka pagal Sutartyje nurodytą (-us) Paslaugų įkainį (-ius), Sutartyje aptartomis sąlygomis ir tvarka.

**IV SKYRIUS**

**SUTARTIES KAINA**

10. Pradinės Sutarties vertė, lygi Paslaugų teikėjo pasiūlymo kainai be pridėtinės vertės mokesčio (toliau – PVM), nurodytai už visą perkamų Paslaugų kiekį, yra ................ Eur *(nurodoma bendra vertė be PVM, susidedanti iš 10 punkto papunkčiuose nurodytų sumų)*.

Pradinės Sutarties vertę sudaro:

10.1. Projekto *(nurodyti konkretų Projekto pavadinimą, jeigu Sutartis sudaroma dėl daugiau nei vieno Projekto parengimo paslaugų. Jeigu Sutartis sudaroma dėl vieno Projekto parengimo paslaugų pirkimo, Projekto konkretaus Projekto pavadinimo nurodyti nebūtina)* parengimo paslaugų kaina be PVM, kuri yra ............ Eur*; (priklausomai nuo Paslaugų pobūdžio, nurodoma Preliminariosios sutarties 3 priedo 1 lentelėje nurodytas atitinkamas įkainis arba Preliminariosios sutarties 3 priedo 1 ir 2 lentelėse nurodytų atitinkamų įkainių suma, kai Sutartis sudaroma neatnaujinto varžymosi būdu; arba nurodoma Paslaugų teikėjo atnaujinto varžymosi metu Pasiūlyme nurodyta projekto ar atitinkamo projekto kaina);*

10.2. Projekto *(nurodyti konkretų Projekto pavadinimą, jeigu Sutartis sudaroma dėl daugiau nei vieno Projekto parengimo paslaugų)* parengimo paslaugų kaina be PVM, kuri yra ............ Eur*;* [*papunktis taikomas, jeigu Sutartis sudaroma dėl daugiau nei vieno Projekto parengimo paslaugų*] *(priklausomai nuo Paslaugų pobūdžio, nurodoma Preliminariosios sutarties 3 priedo 1 lentelėje nurodytas atitinkamas įkainis arba Preliminariosios sutarties 3 priedo 1 ir 2 lentelėse nurodytų atitinkamų įkainių suma, kai Sutartis sudaroma neatnaujinto varžymosi būdu; arba nurodoma Paslaugų teikėjo atnaujinto varžymosi metu Pasiūlyme nurodyta atitinkamo projekto kaina);*

10.3. Statinio Projekto vykdymo priežiūros paslaugų kaina be PVM, kuri yra ............ Eur; *[papunktis taikomas, jeigu Sutartis sudaroma ir dėl statinio Projekto vykdymo priežiūros paslaugų Sutarties 10.1 papunktyje nurodytam Projektui] (nurodoma Preliminariosios sutarties 3 priedo 3 lentelėje nurodytas atitinkamas įkainis arba nurodoma Paslaugų teikėjo atnaujinto varžymosi metu Pasiūlyme nurodyta statinio projekto vykdymo priežiūros kaina);*

10.4. Statinio Projekto vykdymo priežiūros paslaugų kaina be PVM, kuri yra ............ Eur; [papunktis taikomas, jeigu Sutartis sudaroma ir dėl statinio Projekto vykdymo priežiūros paslaugų Sutarties 10.2 papunktyje nurodytam Projektui] *(nurodoma Preliminariosios sutarties 3 priedo 3 lentelėje nurodytas atitinkamas įkainis arba nurodoma Paslaugų teikėjo atnaujinto varžymosi metu Pasiūlyme nurodyta statinio projekto vykdymo priežiūros kaina);*

Paslaugų teikėjo Pasiūlymo kaina su PVM yra .......................... Eur.

 Į Paslaugų įkainius turi būti įskaičiuoti visi mokesčiai (išskyrus PVM, jis nurodomas atskirai), autorinis atlyginimas ir visos su Paslaugų teikimu (įskaitant, bet neapsiribojant, reikalingų derinimų su atitinkamomis institucijomis rengiant Projektą atlikimu, leidimų gavimu (jei reikia), konsultacijų ir atsakymų, susijusių su Projektu, teikimu, vykdant rangos darbų pagal Projektą viešąjį pirkimą, Projekto tikslinimu ir pakeitimu Sutartyje nustatyta tvarka) susijusios išlaidos. Jei kai kurie darbai, paslaugos ar mokesčiai nėra atskirai įvertinti ir (ar) atskirai įvardyti, bet yra būtini tinkamam Sutarties įvykdymui, laikoma, kad jie yra įskaičiuoti į Paslaugų įkainius. Paslaugų teikėjas neturi teisės reikalauti padengti jokių išlaidų, viršijančių Paslaugų įkainius.

Kitos vertės, kurios gali atsirasti dėl peržiūros taikymo ir (ar) Paslaugų kiekio (apimties) keitimo, nurodyto VPĮ 89 straipsnio 1 dalies 2–5 punktuose ir 2 dalyje, į pradinės Sutarties vertę nėra įtrauktos.

11. Sutarčiai taikoma fiksuoto įkainio kainodara. Sutarties 10 punkte nurodytas (-i) Paslaugų įkainis (-iai) yra fiksuotas (-i), nustatytas (-i) visam Sutarties galiojimo laikotarpiui ir nekeičiamas (-i), išskyrus Sutarties 12 punkte numatytus atvejus.

12. Paslaugų įkainiai Sutarties galiojimo laikotarpiu gali būti peržiūrimi tokiomis sąlygomis ir tvarka:

12.1. Paslaugų įkainių perskaičiavimas inicijuojamas rašytiniu Šalies prašymu tuo atveju, jei Sutartis sudaryta anksčiau nei Preliminariojoje sutartyje nustatyta tvarka buvo perskaičiuoti Preliminariosios sutarties įkainiai, nurodyti Preliminariosios sutarties 3 priede, ir Sutartis dar galioja. Paslaugų įkainiai, nurodyti Sutarties 10 punkte, perskaičiuojami (mažinami ar didinami) tokiu pačiu dydžiu (procentu), kaip ir perskaičiuoti Preliminariosios sutarties įkainiai, nurodyti Preliminariosios sutarties 3 priede;

12.2. Perskaičiuoti Paslaugų įkainiai įforminami rašytiniu Šalių susitarimu ne vėliau kaip per 10 kalendorinių dienų nuo prašymo pateikimo dienos. Susitarimas padidinti ar sumažinti Paslaugų įkainius ir atitinkamai pakeisti pradinės Sutarties vertę įsigalioja Sutarties Šalims pasirašius susitarimą, kuris bus laikomas sudėtine Sutarties dalimi;

12.3. Dėl Paslaugų įkainių perskaičiavimo suinteresuota Šalis kreipiasi į kitą Sutarties Šalį raštu. Perskaičiuoti Paslaugų įkainiai įforminami rašytiniu Šalių susitarimu, kuris įsigalioja nuo jo pasirašymo dienos, jei pačiame susitarime nenumatyta kitaip;

12.4. Perskaičiuojant Paslaugų įkainius be PVM, perskaičiuojama tik tų Paslaugų, kurios yra nesuteiktos ir bus suteiktos tik po Šalių pasirašyto susitarimo įsigaliojimo dienos, kaina. Paslaugų, kurias pagal Projekto (-ų) parengimo paslaugų teikimo grafiko (-ų )nurodytus terminus vėluojama suteikti, kaina neperskaičiuojama, išskyrus atvejį, jei Paslaugų kaina mažėja;

12.5. Už Paslaugas, suteiktas iki Paslaugų įkainio perskaičiavimo (pakeitimo) dienos, Vartotojas sumoka pagal iki Paslaugų įkainių perskaičiavimo galiojusius Paslaugų įkainius, o už Paslaugas, suteiktas po Paslaugų įkainių perskaičiavimo (pakeitimo), Paslaugų teikėjui bus sumokama taikant Paslaugų įkainius po perskaičiavimo (pakeitimo);

12.6. Atlikus Paslaugų įkainių perskaičiavimą, patikslinama (didėja arba mažėja) pradinės Pagrindinės Sutarties vertė.

13. Paslaugoms taikytino PVM (jei taikomas) perskaičiavimas:

13.1. bet kuriuo Sutarties galiojimo laikotarpiu, kai Lietuvos Respublikos teisės aktais pakeičiamas Paslaugoms taikomo PVM tarifo dydis;

13.2. PVM pokyčio dydis yra proporcingas PVM tarifo pokyčio dydžiui;

13.3. suinteresuota Šalis raštu kreipiasi į kitą Šalį dėl PVM tarifo perskaičiavimo ir atitinkamai perskaičiuojama pradinės Sutarties vertė be PVM. Susitarimai dėl Paslaugoms taikytino PVM perskaičiavimo įforminami raštu, Šalių suderinami ir laikomi sudėtine Sutarties dalimi;

13.4. pasikeitęs Paslaugoms taikytinas PVM tarifas taikomas tik toms Paslaugoms, kurios teikiamos po Šalių sudaryto susitarimo dėl Paslaugoms taikytino PVM perskaičiavimo.

Šio punkto nuostatos netaikomos, kai PVM tarifas didėja ar atsiranda pareiga jį mokėti dėl nuo Paslaugų teikėjo priklausančių aplinkybių, pavyzdžiui, pasikeičia jo veikla, tampa PVM mokėtoju ir pan. – tokius galimus pokyčius Paslaugų teikėjas turi įvertinti teikdamas Pasiūlymą ir tokiu atveju Paslaugoms taikomas PVM nebus keičiamas.

14. Vartotojas neįsipareigoja nupirkti Paslaugų už visą pradinės Sutarties vertę, išskyrus jei Pagrindinė sutartis sudaroma tik dėl vieno objekto (paslaugos).

15. Vartotojas įsipareigoja pagal Sutarties 10 punkte nustatytą (-us) įkainį (-ius) sumokėti Paslaugų teikėjui už faktiškai suteiktas Paslaugas. Galutinė kaina, kurią Vartotojas turi sumokėti Paslaugų teikėjui, priklauso nuo vykdant Sutartį suteiktų Paslaugų kiekio (apimties). Už Paslaugas, kurias Paslaugų teikėjas suteikia savavališkai nukrypdamas nuo Sutarties, neatlyginama.

**V SKYRIUS**

**ATSISKAITYMO TVARKA**

16. Vartotojas už Paslaugas atsiskaito tokia tvarka:

16.1. 40 proc. atitinkamo Projekto parengimo Paslaugų įkainio ir PVM už Projektinių pasiūlymų parengimą ir jų patvirtinimo gavimą (I etapas) sumokama pasirašius suteiktų šių Paslaugų dalies perdavimo–priėmimo aktą (jei statybą leidžiantis dokumentas yra neprivalomas) arba kai Lietuvos Respublikos statybos įstatymo nustatyta tvarka bus išduotas statybą leidžiantis dokumentas ir perduotas Vartotojui (jei statybą leidžiantis dokumentas yra privalomas);

16.2. 60 proc. atitinkamo Projekto parengimo Paslaugų įkainio ir PVM už Projekto parengimą po jo patvirtinimo ir Projekto perdavimo Vartotojui (II etapas).

Pagal Šalių suderintus ir pasirašytus Paslaugų perdavimo–priėmimo aktus Paslaugų teikėjas per 10 darbo dienų pateikia sąskaitą faktūrą, kurią Vartotojas apmoka per 30 kalendorinių dienų nuo sąskaitos faktūros gavimo dienos. Suma, sumokėta už suteiktas Paslaugas, negali viršyti Sutarties 10 punkto atitinkamame papunktyje nurodyto Projekto parengimo įkainio ir taikomo PVM.

Už statinio Projekto vykdymo priežiūros paslaugas (jei jos numatytos Sutartyje) (III etapas) Paslaugų teikėjui mokama kas mėnesį pagal Vartotojui pateiktą ir su juo suderintą praėjusį mėnesį atliktų statybos / rekonstravimo / kapitalinio remonto darbų ataskaitą ir ataskaitoje nurodytiems statybos / rekonstravimo / kapitalinio remonto darbams išrašytą sąskaitą faktūrą. Tokia ataskaita privalo būti pateikta iki kiekvieno kito mėnesio, einančio po ataskaitinio kalendorinio mėnesio, 5 (penktos) dienos (jei tai ne darbo diena – iki kitos, po jos einančios darbo dienos). Paslaugų teikėjui už statinio Projekto vykdymo priežiūros paslaugas sumokama Sutarties 10 punkto atitinkamame papunktyje nurodyta kaina ir PVM, ją išskaidant proporcingai pagal atitinkamą mėnesį atliktų statybos / rekonstravimo / kapitalinio darbų vertę, ją lyginant su bendra statinio statybos / rekonstravimo / kapitalinio remonto darbų verte. Vartotojas už statinio Projekto vykdymo priežiūros paslaugas sumoka Paslaugų teikėjui per 30 kalendorinių dienų nuo sąskaitos faktūros gavimo dienos. Bendra suma, sumokėta už suteiktas statinio Projekto vykdymo priežiūros paslaugas, negali viršyti Sutarties 10 punkto atitinkamame papunktyje nurodytos šios paslaugos kainos ir PVM.

Vartotojas turi teisę sulaikyti mokėjimą už suteiktas Paslaugas, jeigu Paslaugų teikėjas per Sutartyje nurodytus terminus nepašalino Vartotojo nurodytų Paslaugų defektų ir / ar padarė materialinę žalą ir neatlygino už ją Vartotojui ar kitaip pažeidė šios Sutarties sąlygas bei šių pažeidimų laiku nepašalino.

17. Paslaugų teikėjas sąskaitą faktūrą privalo pateikti elektroniniu būdu:

17.1. elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos Rangovo pasirinktomis elektroninėmis priemonėmis;

17.2. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis Sąskaitų administravimo bendrąja informacine sistema (SABIS) (interneto svetainė pasiekiama adresu https://sabis.nbfc.lt/);

17.3. Vartotojas elektronines sąskaitas faktūras priima ir apdoroja naudodamasis SABIS priemonėmis, išskyrus Lietuvos Respublikos viešųjų pirkimų įstatymo (toliau – VPĮ) 22 straipsnio 12 dalyje nustatytus atvejus. Elektroninė sąskaita faktūra suprantama kaip sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu.

**VI SKYRIUS**

**PASLAUGŲ TEIKIMO TERMINAI**

18. Paslaugų teikimo etapai ir terminai:

18.1. Pirmasis etapas – Projektiniai pasiūlymai:

18.1.1. pagal pateiktą techninę specifikaciją (Sutarties 1 priedas) ir Sutarties 7.1 papunkčio reikalavimus **per 6 mėnesius** parengti ir pateikti Vartotojui Projektinius pasiūlymus. Taip pat vadovaujantis STR1.04.04:2017 „Statinio projektavimas, projekto ekspertizė“ 61 punktu, atsižvelgiant į projektavimo paslaugų apimtį, numatyti stendo įrengimą visuomenei susipažinti su Projektiniais pasiūlymais;

18.1.2. gauti prisijungimo prie inžinerinių tinklų ar susisiekimo komunikacijų sąlygas, bendruosius architektūrinius reikalavimus (toliau bendrai – Prisijungimo sąlygos);

18.1.3. organizuoti projektinių pasiūlymų viešinimą ir teikti išviešinimui parengtus ir su Vartotoju suderintus (jo patvirtintus) Projektinius pasiūlymus. Teisės aktų nustatyta tvarka ir terminais išnagrinėti visus (iki viešo susirinkimo ir viešame susirinkime) gautus visuomenės atstovų pasiūlymus, juos priimti arba motyvuotai atmesti, patikslinti (jei reikia) Projektinius pasiūlymus, parengti Projektinių pasiūlymų viešinimo ataskaitą. Visuomenės atstovų pasiūlymų vertinimas privalo būti suderintas su Vartotoju;

18.1.4. savo lėšomis pataisyti Projektinius pasiūlymus pagal iš institucijų ar visuomenės atstovų gautus pasiūlymus ir pastabas, kol parengtiems Projektiniams pasiūlymams bus pritarta;

18.1.5. teisės aktų nustatyta tvarka pateikti prašymą pritarti Projektiniams pasiūlymams su visais privalomais dokumentais tiesiogiai Kauno miesto savivaldybės administracijos valstybės tarnautojui, atliekančiam savivaldybės vyriausiojo architekto funkcijas, arba prašymą su šiame punkte išvardytais dokumentais pateikti per IS „Infostatyba“;

18.1.6. užtikrinti, kad Projektiniai pasiūlymai ir juose pateikiama informacija būtų tiksli, išsami ir detali, kiek to reikalauja taikytini įstatymai ir kiti teisės aktai, ir kiek to reikia, kad juos bei Vartotojo sumanymą būtų galima tinkamai suprasti, statybą leidžiančiam dokumentui gauti ir jiems įgyvendinti. Projektiniai pasiūlymai turi būti fiksuojami tinkamos formos planuose, eskizuose, schemose, brėžiniuose, aiškinamuosiuose raštuose, vizualizacijose, skaičiavimuose, specifikacijose ir kituose dokumentuose, atsižvelgiant į įstatymų, kitų teisės aktų ir šios Sutarties reikalavimus bei pagrįstus ir teisėtus Vartotojo pageidavimus, pagrįstus teisės aktų reikalavimais ar šia Sutartimi;

18.1.7. parengti Projektinių pasiūlymų dokumentaciją, atlikti jų viešinimo procedūras ir gauti statybą leidžiantį dokumentą pagal galiojančius teisės aktus. Išlaidas, susijusias su statybą leidžiančio dokumento gavimu (pvz., mokami mokesčiai įkeliant dokumentaciją į „Infostatybą“), privalo apmokėti Paslaugų teikėjas;

18.1.8. atlikti atrankos dėl Poveikio aplinkai ir gyventojų sveikatai vertinimo procedūras ir Poveikio aplinkai vertinimą (jei reikalinga).

18.2. Antrasis etapas – Projekto parengimas:

18.2.1. užsakyti ir surinkti visus būtinus duomenis, reikalingus Projekto parengimui; užsakyti ir atlikti visus būtinus tyrimus šio etapo Paslaugų suteikimui; suderinti su Vartotoju detalią Projekto rengimo užduotį, kurioje nurodomi architektūriniai, funkciniai, inžineriniai reikalavimai Projektui;

18.2.2. vadovaujantis STR 1.04.04:2017 „Statinio projektavimas, projekto ekspertizė“, **per 6 mėnesius** parengti techninėje užduotyje nurodytos apimties Projektą ir jį suderinti su Vartotoju;

18.2.3. pateikti Projektą Vartotojo parinktam Projekto bendrosios ir / ar dalinės ekspertizės rangovui (-ams). Paslaugų teikėjas privalo be papildomo mokėjimo ne ilgiau kaip per 20 darbo dienų pataisyti ir / ar patikslinti Projektą pagal atliktos Projekto bendrosios ir / ar dalinės ir / ar specialiosios ekspertizės išvadas, taip pat išspręsti ir atsakyti į kitus ekspertizės metu ar jos išvadose iškeltus klausimus;

18.2.4. teisės aktų nustatyta tvarka pateikti ekspertuotą Projektą Vartotojui tvirtinti; parengti visus Projekto tvirtinimui reikiamus dokumentus ir duomenis techninėje užduotyje nustatyta tvarka;

18.2.5. operatyviai (ne vėliau kaip per 2 darbo dienas) teikti konsultacijas (tiek žodžiu, tiek raštu) dėl Projekto sprendinių Vartotojui vykdant statinio statybos rangovo parinkimo procedūras viešųjų pirkimų būdu (tokios konsultacijos, įskaitant, bet neapsiribojant, apima pagalbą atsakant į minimų procedūrų metu pateiktus tiekėjų paklausimus, susijusius su Projekto sprendiniais);

18.2.6. skubiai (ne vėliau kaip per 2 darbo dienas) pataisyti Projekto sprendinius Projekto įgyvendinimo metu, jeigu statinio statybos rangovo parinkimo procedūrų metu bus nustatytos klaidos, neatitikimai tarp Projekto dalių ir / ar sąnaudų (darbų) kiekių žiniaraščių ir / ar kiti techninių sprendinių trūkumai. Projekto sprendinių koregavimas atliekamas išleidžiant naujos laidos Projekto dalį, brėžinį, aiškinamąjį raštą, technines specifikacijas ir kitus techninius darbo Projekto dokumentus, Projekto pateikimo reikalavimuose nustatytu egzempliorių skaičiumi bei Projekto kompiuterinę versiją nustatytu formatu;

18.2.7. užtikrinti, kad Projekto sprendiniai bus tarpusavyje susieti; sprendiniai atskiruose Projekto dokumentuose ir tarp atskirų Projekto dalių neprieštaraus vieni kitiems; kiekių duomenys atitiks Projekto sprendinius; Projekto sprendinių apimtis ir detalumas atitiks juos reglamentuojančių statybos techninių reglamentų reikalavimus ir paveldo tvarkybos reglamentų reikalavimus.

18.3. Trečiasis etapas – Projekto vykdymo priežiūra:

18.3.1. per visą Statinio statybos laikotarpį, t. y. nuo statinio statybos pradžios (statybvietės perdavimo Vartotojo pasirinktam statinio statybos rangovui) iki statinio statybos užbaigimo įforminimo teisės aktų nustatyta tvarka bei statinio (jo statybos darbų) perdavimo vartotojui, užtikrinti tinkamą statinio Projekto vykdymo priežiūros atlikimą, remiantis šioje Sutartyje ir galiojančiuose teisės aktuose numatytais reikalavimais;

18.3.2. už išlaidas biuro patalpoms, patalpoms statybvietėje (jeigu reikia), ryšių, transporto, draudimo paslaugoms ir kt. su Projekto vykdymo priežiūra susijusioms veikloms atsakingas yra Paslaugų teikėjas.

19. Projekto parengimo paslaugų teikimo terminas, atsiradus nenumatytoms aplinkybėms, nepriklausančioms nuo Paslaugų teikėjo (pvz., negalima toliau teikti Projekto parengimo paslaugų, negavus reikalingų suderinimų, pritarimų, leidimų, dėl kurių buvo kreiptasi laiku, ir pan.) ir kai jis pateikia Vartotojui tai pagrindžiančius dokumentus, Šalių rašytiniu sutarimu pratęsiamas tiek dienų, kiek Paslaugų teikėjas ne dėl savo kaltės negali teikti šių paslaugų, bet ne ilgiau kaip 12 mėnesių.

20. Sutarties 18.1–18.3 papunkčiuose numatytas paslaugas Paslaugų teikėjas privalo teikti laikydamasis Šalių suderinto (-ų) ir prie Sutarties pateikto (-ų) Projekto (-ų) parengimo paslaugų teikimo grafiko (-ų).

21. Statinio Projekto vykdymo priežiūros paslaugų teikimo pradžia – Vartotojo pranešimo apie rangos sutarties įsigaliojimą diena, pabaiga – statybos užbaigimo akto arba deklaracijos apie statybos užbaigimą pasirašymo diena [punktas taikomas, jeigu Sutartis sudaroma ir dėl statinio Projekto vykdymo priežiūros paslaugų].

**VII SKYRIUS**

**ŠALIŲ ĮSIPAREIGOJIMAI**

22. Vartotojas įsipareigoja:

 22.1. suteikti Paslaugų teikėjui informaciją ir pateikti dokumentus, būtinus Paslaugoms teikti;

 22.2. ne vėliau kaip per 5 (penkias) darbo dienas po rašytinio Paslaugų teikėjo prašymo gavimo suteikti įgaliojimus Paslaugų teikėjui veikti Vartotojo vardu visose kompetentingose institucijose ta apimtimi, kiek tai susiję su Paslaugų teikimu;

22.3. pateikti Paslaugų teikėjui techninę užduotį ir kitą techninę dokumentaciją (projektuojamo objekto adresą, pagrindines objekto charakteristikas (pvz., plotą ir pan.) ir kitą informaciją apie projektuojamą objektą (pvz., unikalų numerį (jeigu jis yra)), ir (ar) pan.) per 3 darbo dienas nuo Sutarties įsigaliojimo dienos [punktas taikomas, jeigu Sutartis sudaroma neatnaujinto varžymosi būdu];

22.4. bendradarbiauti su Paslaugų teikėju vykdant Sutartį, dalyvauti aptariant projektavimo metu kylančius klausimus;

22.5. iki pateikiant Projektą ekspertizei, raštu pritarti Projekto sprendiniams [punktas taikomas, jeigu Projekto ekspertizė privaloma vadovaujantis galiojančiais statybos techniniais reglamentais ir Lietuvos Respublikos teisės aktais arba atlikimas nurodytas techninėje užduotyje];

22.6. organizuoti, užtikrinti ir apmokėti Projekto ekspertizės atlikimą [punktas taikomas, jeigu Projekto ekspertizė privaloma vadovaujantis galiojančiais statybos techniniais reglamentais ir Lietuvos Respublikos teisės aktais arba atlikimas nurodytas techninėje užduotyje];

22.7. gavus statybą leidžiantį dokumentą ir teigiamą ekspertizės aktą patvirtinti Projektą [punktas taikomas, jeigu statybą leidžiantis dokumentas ir / ar Projekto tvirtinimas privalomas vadovaujantis galiojančiais statybos techniniais reglamentais ir Lietuvos Respublikos teisės aktais];

22.8. gavęs Projekto ekspertizės išvadas, nedelsdamas perdavimo–priėmimo aktu perduoti Paslaugų teikėjui ekspertizės išvadas, kad būtų pašalinti nurodyti trūkumai;

22.9. suderinti Projektą teisės aktų nustatyta tvarka, teikti pastabas, jei tokių bus;

22.10. nedelsdamas, bet ne vėliau kaip per 3 (tris) darbo dienas nuo tam tikrų aplinkybių atsiradimo momento, raštu informuoti Paslaugų teikėją apie aplinkybių, galinčių trukdyti tinkamai suteikti Paslaugas, atsiradimą;

22.11. priimti Sutartyje ir jos prieduose nustatytus reikalavimus atitinkančias Paslaugas pagal abiejų Šalių pasirašomus suteiktų Paslaugų perdavimo aktus;

22.12. sumokėti Paslaugų teikėjui už tinkamai, kokybiškai ir laiku suteiktas Paslaugas Sutarties IV skyriuje nustatyta tvarka, neviršydamas Sutarties 10 punkte nurodytų sumų;

22.13. informuoti Paslaugų teikėją apie statinio rangos darbų pagal Projektą sutarties įsigaliojimą ne vėliau kaip per 5 (penkias) darbo dienas po rangos darbų sutarties įsigaliojimo;

22.14. nutraukęs Sutartį ne dėl Paslaugų teikėjo kaltės, atlyginti Paslaugų teikėjui jo turėtas pagrįstas išlaidas, susijusias su Sutarties nutraukimu.

23. Paslaugų teikėjas įsipareigoja:

23.1. vadovaudamasis Lietuvos Respublikos statybos įstatymo nuostatomis ir užtikrindamas civilinę atsakomybę už padarytą žalą statytojui (Vartotojui) ir tretiesiems asmenims, būti apsidraudęs statinio projektuotojo privalomosios civilinės atsakomybės draudimu ir ne vėliau kaip per 5 darbo dienas nuo Sutarties įsigaliojimo pateikti tinkamai patvirtintas draudimo liudijimų (polisų) kopijas;

23.2. ne vėliau kaip per 5 (penkias) darbo dienas nuo Sutarties įsigaliojimo dienos atvykti į objekto apžiūrą kartu su Vartotoju (jei reikalinga);

23.3. ne vėliau kaip per 10 (dešimt) darbo dienų nuo Sutarties įsigaliojimo dienos paskirti Projekto vadovą ir suteikti jam visus įgaliojimus, būtinus vykdytojo vardu veikti pagal Sutartį;

23.4. ne vėliau kaip per 10 (dešimt) darbo dienų nuo Sutarties įsigaliojimo dienos pateikti ir suderinti su vartotoju Projekto parengimo paslaugų teikimo grafiką, kuriame turi būti nurodyti:

23.4.1. Projektinių sprendinių parengimo ir patvirtinimo terminai;

23.4.2. Projekto ir / ar dalių parengimo terminai;

23.4.3. geodezinių topografinių tyrinėjimų ir / ar kitų inžinerinių statybinių tyrinėjimų terminai [punktas taikomas, jeigu geodeziniai topografiniai tyrinėjimai ir / ar kiti inžineriniai statybiniai tyrinėjimai privalomi vadovaujantis galiojančiais statybos techniniais reglamentais ir Lietuvos Respublikos teisės aktais arba jų atlikimas nurodytas techninėje užduotyje];

23.4.4. statinio projektinių pasiūlymų pateikimo ir suderinimo terminai [punktas taikomas, jeigu projektiniai pasiūlymai privalomi vadovaujantis galiojančiais statybos techniniais reglamentais ir Lietuvos Respublikos teisės aktais arba jų parengimas nurodytas techninėje užduotyje];

23.4.5. Projektinių pasiūlymų viešinimo terminai [punktas taikomas, jeigu Projektinių pasiūlymų viešinimas privalomas vadovaujantis galiojančiais statybos techniniais reglamentais ir Lietuvos Respublikos teisės aktais arba atlikimas nurodytas techninėje užduotyje];

23.4.6. statybą leidžiančio dokumento gavimo terminai [punktas taikomas, jeigu statybą leidžiantis dokumentas privalomas vadovaujantis galiojančiais statybos techniniais reglamentais ir Lietuvos Respublikos teisės aktais];

23.4.7. techninio darbo projekto parengimo terminai;

23.4.8. 6 (šešios) savaitės Projekto ekspertizės atlikimui, trūkumų šalinimui ir teigiamų išvadų gavimui. Paslaugų teikėjas privalo ekspertizei pateikti visą parengto Projekto apimtį [punktas taikomas, jeigu Projekto ekspertizė privaloma vadovaujantis galiojančiais statybos techniniais reglamentais ir Lietuvos Respublikos teisės aktais arba atlikimas nurodytas techninėje užduotyje];

23.5. pagal Vartotojo įgaliojimą parengti ir / ar gauti reikalingas paraiškas, užduotis, reikalavimus, sutikimus, derinimus, sąlygas ir kitą informaciją ir / ar dokumentus, reikalingus projektavimo paslaugoms suteikti;

23.6. teikti Paslaugas pagal Sutarties, techninės specifikacijos, techninėje užduoties, projekto rengimo dokumentų reikalavimus ir laikytis Projekto parengimo grafike nurodytų terminų;

23.7. bendradarbiauti su Vartotoju, neatlygintinai konsultuoti Vartotoją su Sutarties vykdymu susijusiais klausimais, operatyviai ir neatlygintinai pašalinti visus pastebėtus Paslaugų trūkumus ir netikslumus ir išspręsti visus su tuo susijusius klausimus, užtikrinti, kad būtų pašalinti Vartotojo nurodyti trūkumai per Sutartyje nurodytus terminus. Vartotojui raštu paprašius, per 3 (tris) darbo dienas raštu pranešti apie Paslaugų eigą ir rezultatus;

23.8. esant pagrįstam Vartotojo prašymui, Paslaugų teikėjas ar jo atstovas – Projekto vadovas, esant poreikiui – kiti Paslaugų teikėjo atsakingi specialistai, privalo dalyvauti visuose gamybiniuose, koordinaciniuose, darbiniuose ir kituose susirinkimuose ar pasitarimuose, kuriuose yra sprendžiami ar aptariami su Projekto įgyvendinimu susiję klausimai;

23.9. nedelsdamas, bet ne vėliau kaip per 3 (tris) darbo dienas po atitinkamų aplinkybių atsiradimo / paaiškėjimo, raštu informuoti Vartotoją apie aplinkybių, galinčių trukdyti pradėti, teikti ir (arba) baigti teikti Paslaugas (įskaitant ir Vartotojo pateiktos informacijos, duomenų, dokumentų trūkumą, realią tikimybę, kad Vartotojo nurodymai kelia grėsmę Paslaugų kokybei, jų atlikimo terminams), atsiradimą;

23.10. nedelsdamas, t. y. ne vėliau kaip per 3 (tris) darbo dienas nuo jų poreikio atsiradimo, informuoti Vartotoją, jei konkrečioms paslaugoms teikti reikalingi archeologiniai, istoriniai, polichrominiai tyrimai, statinio ekspertizė, statinio būklės įvertinimas. Tokias paslaugas Vartotojas pirks papildomai;

23.11. neteikti duomenų apie statinio projektavimą (statinio statybos projektinius sprendinius, statinio statybos skaičiuojamąją kainą ir kt.) tretiesiems asmenims, išskyrus teisės aktuose numatytus atvejus;

23.12. saugoti Vartotojo komercines paslaptis ir kitą Sutarties vykdymo metu sužinotą konfidencialią informaciją, be Vartotojo rašytinio sutikimo neperduoti Paslaugų rezultato tretiesiems asmenims;

23.13. Vartotojui raštu paprašius, jam grąžinti visus iš Vartotojo gautus, Sutarčiai vykdyti reikalingus dokumentus;

23.14. kaip numatyta STR 1.04.04:2017 „Statinio projektavimas, projekto ekspertizė“ VIII skyriuje ir reglamento 8 priede, parengti projektinius pasiūlymus, pateikti medžiagą Projekto viešinimui Lietuvos Respublikos statybos leidimų ir statybos valstybinės priežiūros informacinėje sistemoje „Infostatyba“, organizuoti ir dalyvauti Projekto viešinime, gauti statybą leidžiantį dokumentą ir už jį sumokėti [punktas taikomas, jeigu projektiniai pasiūlymai ir / ar Projekto viešinimas bei statybą leidžiantis dokumentas privalomi vadovaujantis galiojančiais statybos techniniais reglamentais ir Lietuvos Respublikos teisės aktais arba jų privalomumas nurodytas techninėje užduotyje];

23.15. gauti prisijungimo ir specialiąsias projektavimo sąlygas ir už jas sumokėti [punktas taikomas, jeigu šių sąlygų gavimas privalomas vadovaujantis galiojančiais statybos techniniais reglamentais ir Lietuvos Respublikos teisės aktais];

23.16. pateikti racionaliausius Projekto sprendinius su racionaliai mažiausiomis medžiagų, finansų, darbo, energetinių resursų sąnaudomis;

23.17. pristatyti Projektą vartotojui ir gauti vartotojo suderinimą ir pritarimą sprendiniams;

23.18. savo sąskaita ištaisyti Vartotojo nurodytus Projekto trūkumus per 5 (penkias) darbo dienas nuo rašytinių pastabų gavimo dienos;

23.19. Projektą suderinti su visomis privalomomis institucijomis. Be papildomo užmokesčio pataisyti Projektą pagal pagrįstas atitinkamų institucijų rašytines pastabas per 5 (penkias) darbo dienas nuo rašytinių pastabų gavimo dienos;

23.20. Vartotojui parinkus ekspertizės rangovą, pateikti parengto visos sudėties Projekto 1 egz. skaitmenine forma ekspertizės rangovui ir vartotojui [punktas taikomas, jeigu Projekto ekspertizė privaloma vadovaujantis galiojančiais statybos techniniais reglamentais ir Lietuvos Respublikos teisės aktais arba atlikimas nurodytas techninėje užduotyje];

23.21. ne vėliau kaip per 6 (šešias) savaites nuo Projekto pateikimo ekspertizės rangovui ir Vartotojui dienos gauti teigiamas Projekto ekspertizės išvadas [punktas taikomas, jeigu Projekto ekspertizė privaloma vadovaujantis galiojančiais statybos techniniais reglamentais ir Lietuvos Respublikos teisės aktais arba atlikimas nurodytas techninėje užduotyje];

23.22. Projektą parengti tokia apimtimi, kad Vartotojas galėtų paskelbti statinio statybos rangovo parinkimo viešųjų pirkimų konkursą, t. y. techninės specifikacijos, *excel* darbų kiekių žiniaraščiai, pjūviai, detalės turi būti aiškūs, išbaigti ir visiems suprantami. Projektas turi atitikti statybos techninio reglamento STR 1.04.04:2017 „Statinio projektavimas, projekto ekspertizė“ reikalavimus;

23.23. pagal suderintą grafiką perduoti Vartotojui:

23.23.1. Projekto 2 (du) vienetus popierinių egzempliorių ir 1 (vieną) egzempliorių skaitmeninėje laikmenoje;

23.23.2. Projekto, brėžinių, planų, techninės ir kitos projekto dokumentacijos [..... (kiekis žodžiais)] egzempliorius (iš to skaičiaus vieną originalų egzempliorių) analogine forma, 2 egzempliorius skaitmenine forma DWG formatu ir visų techninių projektų kompaktines laikmenas, kaip numato STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ (perduoti vartotojui pasirašius suteiktų Paslaugų perdavimo–priėmimo aktą);

23.24. nedelsdamas teikti Vartotojui konsultacijas (tiek žodžiu, tiek raštu) dėl Projekto sprendinių, esant poreikiui – tikslinti Projektą, vykdant statinio statybos rangovo parinkimo procedūras viešųjų pirkimų būdu (tokios konsultacijos, įskaitant, bet neapsiribojant, apima pagalbą atsakant į minimų procedūrų metu pateiktus teikėjų paklausimus, susijusius su Projekto sprendiniais). Į gautus paklausimus Paslaugų teikėjas įsipareigoja raštu atsakyti ne vėliau kaip per 2 (dvi) darbo dienas nuo paklausimų pateikimo dienos, kartu pateikdamas patikslintus Projekto dokumentus, jei tokie patikslinimai turi būti atlikti (t. y. jeigu yra Projekto klaidų);

23.25. sumokėti už visas papildomas projektavimo paslaugas, kurios atsirado dėl Paslaugų teikėjo kaltės ir reikėjo atlikti Projekto keitimus;

23.26. teikti statinio Projekto vykdymo priežiūros paslaugas, atitinkančias techninėje specifikacijoje (Sutarties 1 priedas) ir techninėje užduotyje nurodytus reikalavimus, nuo Vartotojo pranešimo apie statinio rangos sutarties įsigaliojimą per visą statybos darbų vykdymo laikotarpį iki statybos darbų užbaigimo akto pasirašymo dienos, vadovaujantis statybos techniniu reglamentu STR1.06.01:2016 „Statybos darbai. Statinio statybos priežiūra“, kitais teisės aktais ir Sutartimi. Į objektą atvykti pagal poreikį, bet ne rečiau kaip vieną kartą per mėnesį, dalyvauti pasitarimuose objekte [punktas taikomas, jeigu Sutartis sudaroma ir dėl Projekto vykdymo priežiūros paslaugų teikimo];

23.27. statinio Projekto vykdymo priežiūros metu pasirašyti paslėptų statinio konstrukcijų ir paslėptų statybos darbų patikrinimo, inžinerinių tinklų, statinio inžinerinių sistemų, technologinių inžinerinių sistemų išbandymo, pripažinimo tinkamais naudoti aktus ir kitus statybos vykdymo dokumentus, jei jie atitinka prižiūrimo statinio Projekto sprendinius, normatyvinių statybos techninių, normatyvinių statinio saugos ir paskirties dokumentų reikalavimus [punktas taikomas, jeigu Sutartis sudaroma ir dėl Projekto vykdymo priežiūros paslaugų teikimo];

23.28. savarankiškai apsirūpinti Paslaugoms teikti reikalingais materialiniais ištekliais;

23.29. laikytis visų Lietuvos Respublikos galiojančių įstatymų ir kitų teisės aktų nuostatų ir užtikrinti, kad jų laikytųsi jo darbuotojai. Paslaugų teikėjas garantuoja Vartotojui nuostolių atlyginimą, jei Paslaugų teikėjas ar jo darbuotojai nesilaikytų minėtųjų įstatymų ir kitų teisės aktų ir dėl to būtų pateikti kokie nors reikalavimai ar pradėti procesiniai veiksmai;

23.30. savo sąskaita apsaugoti ir apginti Vartotoją nuo bet kokių ieškinių, reikalavimų, nuostolių ar žalos, kylančios iš bet kokio Paslaugų teikėjo veiksmo ar neveikimo teikiant Paslaugas, įskaitant ir bet kokius bet kokių teisinių nuostatų pažeidimus arba trečiosios šalies teisių į patentus, prekinius ženklus ir kitas intelektinės bei pramoninės nuosavybės formas;

23.31. užtikrinti, kad Sutartį vykdys tik tokią teisę turintys asmenys, taip pat atsakingi specialistai, nurodyti prie Sutarties pridedamame sąraše. Jei Sutarties vykdymo metu būtina keisti pridedamame sąraše nurodytą specialistą (specialistas atleidžiamas, atsistatydina iš pareigų, išeina iš darbo, negali eiti savo pareigų dėl ligos ar traumos, esant kitoms nenumatytoms pagrįstoms aplinkybėms), apie tai Paslaugų teikėjas turi nedelsdamas pranešti Vartotojui ir, suderinęs su Vartotoju, pakeisti jį lygiaverčiu (turinčiu ne žemesnę kvalifikaciją ir ne mažesnę patirtį, jei buvo reikalauta) specialistu. Jei Paslaugų teikėjas neranda kito lygiaverčio specialisto, Vartotojas turi teisę nutraukti Sutartį vienašališkai;

23.32. užtikrinti, kad vykdydamas Sutartį naudos tik licencijuotą programinę įrangą;

23.33. užtikrinti, kad visa dokumentacija, susijusi su Paslaugų teikimu, būtų parengta nešališkai, laikantis Lietuvos Respublikos teisės aktų, naudojantis priimtomis ir visuotinai pripažintomis sistemomis;

23.34. nustačius, kad Paslaugos suteiktos netinkamai, yra trūkumų, klaidų, netikslumų, neatlygintinai ištaisyti visus netikslumus, klaidas ar trūkumus bei padengti visus dėl netinkamo Paslaugų suteikimo Vartotojo patirtus nuostolius;

23.35. *(Taikoma, kai pradinės Sutarties vertė yra 10 000 Eur be PVM ar didesnė)*:

per 5 (penkias) darbo dienas nuo Sutarties pasirašymo dienos pateikti Vartotojui 5 (penkių) procentų nuo Sutarties 10 punkte nurodytos pradinės Sutarties vertės dydžio Sutarties įvykdymo užtikrinimą, išduotą banko, kredito unijos, kito turinčio teisę teikti šias paslaugas garantuotojo (toliau – ir garantas) ar draudimo bendrovės (toliau – ir laiduotojas), galiojantį iki sutartinių įsipareigojimų įvykdymo pabaigos (t. y. šio dokumento galiojimo terminas turi būti ne trumpesnis nei Paslaugų suteikimo ir atsiskaitymo už Paslaugas terminų suma), ir jo apmokėjimą patvirtinantį dokumentą (jeigu Paslaugų teikėjas pateikia draudimo bendrovės išduotą Sutarties įvykdymo užtikrinimą).

Sutarties užtikrinimu garantas (laiduotojas) privalo neatšaukiamai ir besąlygiškai įsipareigoti ne vėliau kaip per 15 (penkiolika) kalendorinių dienų nuo rašytinio pranešimo iš Vartotojo gavimo apie Paslaugų teikėjo Sutartyje nustatytų įsipareigojimų dalinį ar visišką jų nevykdymą arba netinkamą vykdymą ir (ar) Sutarties nutraukimą dėl Paslaugų teikėjo padaryto esminio Sutarties pažeidimo sumokėti Vartotojui Sutarties įvykdymo užtikrinimo sumą, pinigus pervesdamas į Vartotojo nurodytą sąskaitą. Garantas (laiduotojas) neturi teisės reikalauti, kad Vartotojas pagrįstų savo reikalavimą, negali užtikrinimo sumos išmokėjimo sieti su Vartotojo veiksmų įtaka Paslaugų teikėjo sutartinių įsipareigojimų vykdymui, Vartotojo ar trečiųjų asmenų patirtais nuostoliais. Jei teikiamas draudimo bendrovės išduotas dokumentas, jame turi būti nurodyta sąlyga, kad, esant prieštaravimų tarp šio dokumento teksto ir draudimo bendrovės taisyklių nuostatų, pirmumo teisė bus teikiama šio dokumento tekstui.

Vartotojas pranešime garantui (laiduotojui) nurodys, kad Sutarties įvykdymo užtikrinimo suma jam priklauso dėl to, kad Paslaugų teikėjas iš dalies ar visiškai neįvykdė Sutarties ir (arba) ji buvo nutraukta dėl Paslaugų teikėjo padaryto esminio Sutarties pažeidimo. Sutarties įvykdymo užtikrinimas, neatitinkantis šiame Sutarties skyriuje nustatytų reikalavimų, nebus priimamas.

Šiame papunktyje nustatytu terminu Paslaugų teikėjui nepateikus Sutarties sąlygas atitinkančio Sutarties įvykdymo užtikinimo, Sutartis neįsigalioja.

Sutarties įvykdymo užtikrinimas yra neatskiriama Sutarties dalis.

Jei Sutarties vykdymo metu užtikrinimą išdavęs juridinis asmuo negali įvykdyti savo įsipareigojimų, Vartotojas raštu pareikalauja Paslaugų teikėjo per 5 (penkias) darbo dienas nuo Vartotojo rašto gavimo dienos pateikti naują Sutarties įvykdymo užtikrinimą tokiomis pačiomis sąlygomis kaip ir ankstesnysis. Nurodytu terminu nepateikus reikalaujamo dokumento, Vartotojas turi teisę nutraukti Sutartį dėl esminio Sutarties pažeidimo.

Jei Paslaugų teikėjo pateikto Sutarties įvykdymo užtikrinimo galiojimas baigiasi anksčiau, nei įvykdyti visi Sutartyje nurodyti įsipareigojimai, ne vėliau kaip likus 5 (penkioms) darbo dienoms iki paskutinės pateikto Sutarties įvykdymo užtikrinimo galiojimo dienos Paslaugų teikėjas privalo pateikti naują arba pratęsti anksčiau pateiktą tokio paties dydžio Sutarties įvykdymo užtikrinimą ir jo apmokėjimą patvirtinantį dokumentą (jeigu pateikiamas draudimo bendrovės išduotas Sutarties įvykdymo užtikrinimo dokumentas). Paslaugų teikėjas privalo užtikrinti, kad Sutarties įvykdymo užtikrinimas nepertraukiamai galiotų iki visų sutartinių įsipareigojimų įvykdymo.

Jei Paslaugų teikėjas laiku (t. y. ne vėliau kaip likus 5 (penkioms) darbo dienoms iki paskutinės Sutarties įvykdymo užtikrinimo galiojimo dienos) nepateikia naujo ar pratęsto Sutarties įvykdymo užtikrinimo ir jo apmokėjimą patvirtinančio dokumento (jeigu pateikiamas draudimo bendrovės išduotas Sutarties įvykdymo užtikrinimo dokumentas), Vartotojas turi teisę kreiptis į garantuotoją (laiduotoją), pasinaudoti Sutarties įvykdymo užtikrinimu ir nutraukti Sutartį dėl esminio Sutarties pažeidimo;

23.36. ne vėliau kaip per 3 (tris) darbo dienas nuo Sutarties įsigaliojimo, pateikti Vartotojui Nurodytų darbuotojų sąrašą, jame nurodant vardus, pavardes, gimimo datas, kiekvieno darbuotojo funkcijas (pareigas) vykdant šią konkrečią Sutartį ir jiems siūlomo mokėti darbo užmokesčio mėnesio Medianą. Paslaugų teikėjo sąraše Nurodytų darbuotojų Mediana turi būti ne mažesnė, kaip nurodyta Preliminariosios sutarties 3 priedo 4 lentelėje. Sutarties vykdymo metu, pasikeitus nurodytai informacijai, Paslaugų teikėjas nedelsdamas privalo informuoti Vartotoją ir pateikti atnaujintą Nurodytų darbuotojų sąrašą *(ši nuostata taikoma, jeigu Paslaugų teikėjui už socialinį kriterijų buvo paskirta daugiau kaip 0 balų);*

23.37. visą Sutarties vykdymo laikotarpį mokėti Nurodytiems darbuotojams ne mažesnio nei .......... Eur dydžio darbo užmokesčio mėnesio Medianą (nurodomas ne mažesnis nei Preliminariosios sutarties 3 priedo 4 lentelėje nurodytas dydis) *(ši nuostata taikoma, jeigu Paslaugų teikėjui už socialinį kriterijų buvo paskirta daugiau kaip 0 balų).*

Jei nustatomas šiame papunktyje nurodyto Paslaugų teikėjo įsipareigojimo atvejis ir Paslaugų teikėjui 1 (vieną) kartą buvo taikyta Sutarties 20.15 papunktyje nurodyta bauda ar Paslaugų teikėjas nevykdo Sutarties 19.36 ir (ar) 19.38 papunkčiuose nurodytų įsipareigojimų, Vartotojas turi teisę vienašališkai nutraukti Sutartį su tokiu Paslaugų teikėju, nes tokie pažeidimai laikomi esminiais Sutarties pažeidimais *(ši nuostata taikoma, jeigu Paslaugų teikėjui už socialinį kriterijų buvo paskirta daugiau kaip 0 balų);*

23.38. ne rečiau kaip 1 (vieną) kartą kas 3 mėnesius, jei Pagrindinės sutarties paslaugų teikimo trukmė ilgesnė kaip 3 mėnesiai nuo Pagrindinės sutarties įsigaliojimo, arba kartu su Paslaugų priėmimo–perdavimo aktu, jei Pagrindinės sutarties paslaugų teikimo trukmė trumpesnė kaip 3 mėnesiai, pateikti Vartotojui informaciją, gautą iš Valstybinio socialinio draudimo fondo valdybos prie Socialinės apsaugos ir darbo ministerijos, apie Paslaugų teikėjo Nurodytiems darbuotojams mokamo darbo užmokesčio mėnesio Medianą *(ši nuostata taikoma, jeigu Rangovui už socialinį kriterijų buvo paskirta daugiau kaip 0 balų);*

23.39. nepažeisti trečiųjų asmenų teisių, o esant pažeidimui, atlyginti jiems padarytą žalą;

23.40. tinkamai vykdyti kitus įsipareigojimus, numatytus Pirkimo sutartyje ir galiojančiuose teisės aktuose.

**VIII SKYRIUS**

**ŠALIŲ TEISĖS IR ATSAKOMYBĖ**

24. Vartotojas:

24.1. atsako už atsiskaitymą su Paslaugų teikėju Sutarties V skyriuje nustatyta tvarka;

24.2. Paslaugų teikėjo reikalavimu moka jam 0,02 proc. dydžio delspinigius nuo sąskaitoje faktūroje nurodytos sumos už kiekvieną uždelstą dieną;

24.3. turi teisę reikalauti, kad Paslaugų teikėjas pašalintų Paslaugų trūkumus, ištaisytų klaidas;

24.4. turi teisę nepriimti sąskaitų faktūrų ir nemokėti už Paslaugas, kol nebus pašalinti trūkumai ir ištaisytos klaidos, reikalauti Sutartyje numatytų baudų;

24.5. turi teisę Sutartyje numatytais atvejais nutraukti Sutartį;

24.6. turi teisę vienašališkai nutraukti Sutartį Lietuvos Respublikos viešųjų pirkimų įstatymo (toliau – VPĮ) 90 straipsnio 1 dalyje nustatyta tvarka, laikantis minėto straipsnio 2 dalyje nurodytų reikalavimų.

24.7. turi teisę tikrinti teikiamų Paslaugų eigą ir kokybę, nesikišant į Paslaugų teikėjo ūkinę komercinę veiklą;

24.8. turi teisę duoti nurodymus ir pateikti papildomus dokumentus ar instrukcijas, siekiant užtikrinti greitą ir efektyvų Paslaugų teikimą ir jei tai neprieštarauja Sutarties nuostatoms bei sąlygoms;

24.9. turi teisę nemokėti už nekokybiškai suteiktas Paslaugas arba atsiradus Paslaugų trūkumų, defektų ir (ar) netikslumų sustabdyti Paslaugų teikimą, iki trūkumai, defektai ir (ar) netikslumai bus pašalinti;

24.10. turi ir kitas Sutarties ir Lietuvos Respublikoje galiojančių teisės aktų numatytas teises;

24.11. turi teisę tikrinti teikiamų Paslaugų eigą ir kokybę, nesikišant į Paslaugų teikėjo ūkinę komercinę veiklą;

24.12. turi teisę be atskiro Paslaugų teikėjo įspėjimo pasitelkti Trečiuosius asmenis nustatytiems trūkumams, defektams ir (ar) netikslumams pašalinti;

24.13. gali tiesiogiai atsiskaityti su subteikėjais. Apie šią galimybę Vartotojas subteikėją informuoja atskiru pranešimu per 3 (tris) darbo dienas nuo informacijos iš Paslaugų teikėjo apie pasitelkiamą subteikėją gavimo dienos. Norėdamas pasinaudoti tiesioginio atsiskaitymo galimybe, subteikėjas turi apie tai raštu ne vėliau kaip per 2 (dvi) darbo dienas informuoti Vartotoją. Tokiu atveju su Vartotoju, Paslaugų teikėju ir subteikėju bus sudaroma trišalė sutartis, kurioje pateikiama tiesioginio atsiskaitymo su subteikėju tvarka, įskaitant teisę Paslaugų teikėjui prieštarauti dėl nepagrįstų mokėjimų. Trišalės sutarties dėl tiesioginio atsiskaitymo su subteikėju pasirašymas nekeičia Paslaugų teikėjo atsakomybės dėl Preliminariosios sutarties vykdymo;

24.14. negali pirkti Paslaugų už didesnę sumą, nei nurodyta Sutarties 10 punkte, išskyrus VPĮ 89 straipsnio 1 dalies 2–5 punktuose ir 2 dalyje nustatytus atvejus;

24.15. turi teisę bet kuriuo Sutarties vykdymo metu patikrinti, ar Paslaugų teikėjas laikosi Sutarties 23.36 papunktyje nurodyto įsipareigojimo, ir kreiptis į kompetentingas institucijas (Valstybinio socialinio draudimo fondo valdybą prie Socialinės apsaugos ir darbo ministerijos), kad gautų visą reikiamą informaciją apie mokamo darbo užmokesčio mėnesio medianą Nurodytiems darbuotojams. Jeigu Valstybinio socialinio draudimo fondo valdyba prie Socialinės apsaugos ir darbo ministerijos Vartotojui nepateikia prašomos informacijos, informaciją Vartotojui apie Paslaugų teikėjo Nurodytiems darbuotojams mokamo darbo užmokesčio mėnesio medianą per Vartotojo nurodytą protingą terminą turi pateikti pats Paslaugų teikėjas, prieš tai kreipęsis į minėtą instituciją dėl Vartotojo prašomos informacijos išdavimo. Tuo atveju, jei nustatoma, kad Paslaugų teikėjas nesilaiko įsipareigojimų, nurodytų Sutarties 23.36 ir (ar) 23.37 papunkčiuose, Vartotojas privalo reikalauti iš Paslaugų teikėjo, o Paslaugų teikėjas privalo sumokėti Vartotojui 1000 Eur baudą, taip pat jeigu Nurodytų darbuotojų sąraše nebelieka darbuotojų (pvz., darbuotojai pakeičiami į asmenis, su kuriais nėra sudarytos darbo sutartys). Jei Paslaugų teikėjas nevykdo Sutarties 23.38 papunktyje nurodyto įsipareigojimo ir per 10 darbo dienų nepateikia Sutarties 23.38 papunktyje nurodytos informacijos Vartotojui, Vartotojas privalo reikalauti iš Paslaugų teikėjo sumokėti 1000 Eur dydžio baudą;

24.16. turi teisę pasinaudoti Paslaugų teikėjo Sutarties įvykdymo užtikrinimu (jei jis buvo reikalaujamas), jei Paslaugų teikėjas nevykdo (neįvykdė) ir (ar) netinkamai vykdo (įvykdė) sutartinius įsipareigojimus.

25. Paslaugų teikėjas:

25.2. garantuoja Paslaugų kokybę ir patvirtina, kad Paslaugos teikiamos pagal teisės aktų reikalavimus, jų nepažeidžiant;

25.2. turi teisę savo Sutarties įsipareigojimams vykdyti pasitelkti subteikėjus ir atsako už jų prievolių vykdymą ar netinkamą vykdymą. Ne vėliau negu Sutartis pradedama vykdyti turi pranešti Vartotojui tuo metu žinomų subteikėjų pavadinimus, kontaktinius duomenis ir jų atstovus, taip pat privalo informuoti apie minėtos informacijos pasikeitimus visu Sutarties vykdymo metu, įskaitant informaciją apie ketinamus pasitelkti naujus subteikėjus. Paslaugų teikėjas atsako už subteikėjų (jei tokie yra pasitelkiami) prievolių vykdymą ar netinkamą vykdymą;

25.3. gali Sutarties vykdymo metu pakeisti (Vartotojui pareikalavus – privalo pakeisti) subteikėjus arba pasitelkti naujus. Apie tai Paslaugų teikėjas turi informuoti Vartotoją, nurodydamas subteikėjo pakeitimo ar pasitelkimo priežastis. Pakeisti ar nauji subteikėjai privalo pateikti Sutarčiai vykdyti privalomus (jei tokių yra) atestatus, leidimus, licencijas, patirtį ir pan., o jei keičiamas subteikėjas, kurio pajėgumais Paslaugų teikėjas remiasi, privalo pateikti ir subteikėjo pašalinimo pagrindų nebuvimą patvirtinančius dokumentus. Gavęs tokį pranešimą ir privalomus pateikti subteikėjo dokumentus, Vartotojas kartu su Paslaugų teikėju, jei nėra subteikėjo pašalinimo pagrindų, o kiti privalomi pateikti subteikėjo dokumentai yra tinkami, per 5 (penkias) darbo dienas sudaro susitarimą dėl subteikėjų pakeitimo ar pasitelkimo. Jį pasirašo abi Sutarties Šalys. Šis susitarimas yra laikomas neatskiriama Sutarties dalimi. Subteikėjas gali pradėti teikti Paslaugas tik Paslaugų teikėjui kartu su Vartotoju sudarius minėtą susitarimą. Paslaugų teikėjas negali vienašališkai keisti ar pasitelkti naujų subteikėjų, apie tai neinformavęs Vartotojo ir tokio pakeitimo neįforminęs susitarimu dėl Sutarties pakeitimo, nes tai laikoma esminiu Sutarties sąlygų pažeidimu ir tokiu atveju Vartotojas turi teisę vienašališkai nutraukti Sutartį. Jei pasitelkto esamo subteikėjo, kurio pajėgumais Paslaugų teikėjas remiasi, ar pakeisto subteikėjo, kurio pajėgumais Paslaugų teikėjas remiasi, padėtis atitinka bent vieną pagal VPĮ 46 straipsnį nustatytą pašalinimo pagrindą, Vartotojas reikalauja, kad Paslaugų teikėjas per Vartotojo nustatytą terminą pakeistų minėtą subteikėją reikalavimus atitinkančiu subteikėju. Jei Paslaugų teikėjas neranda kito lygiaverčio subteikėjo, Vartotojas turi teisę vienašališkai nutraukti Sutartį su tokiu Paslaugų teikėju;

25.4. turi teisę gauti Sutartyje numatytą užmokestį už kokybiškas Paslaugas ir reikalauti, kad Užsakovas vykdytų kitus Sutartimi prisiimtus įsipareigojimus;

25.5. turi teisę su Vartotojo sutikimu keisti su Vartotoju suderintą Paslaugų teikimo grafiką;

25.6. su Vartotojo sutikimu patikslinti techninę užduotį, jeigu nekeičiami esminiai techninės užduoties reikalavimai;

25.7. moka Vartotojui 1000 Eur dydžio baudą, kaip nurodyta Sutarties 24.15 papunktyje;

25.8. moka Vartotojui 100 Eur dydžio baudą už kiekvieną atvejį, jei Paslaugų teikėjas nevykdo Sutarties 23.8, 23.25, 23.27 papunkčiuose nurodytų įsipareigojimų.

25.8. turi teisę gauti Sutartyje numatytą užmokestį už kokybiškas Paslaugas ir reikalauti, kad Vartotojas vykdytų kitus Sutartimi prisiimtus įsipareigojimus;

25.9. turi ir kitas Sutarties ir Lietuvos Respublikoje galiojančių teisės aktų numatytas teises.

26. Šalių atsakomybė yra nustatoma pagal galiojančius Lietuvos Respublikos teisės aktus ir Sutartį. Šalys įsipareigoja tinkamai vykdyti šia sutartimi prisiimtus įsipareigojimus ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.

27. Paslaugų teikėjui vengiant vykdyti sutartinius įsipareigojimus arba nepašalinus trūkumų per Sutarties 23.18, 23.19 papunkčiuose nustatytus terminus, Vartotojas turi teisę nustatyta tvarka nutraukti Sutartį ir organizuoti naujas Sutarties sudarymo procedūras.

28. Paslaugų teikėjas yra visiškai atsakingas už žalą, padarytą tretiesiems asmenims, jų turtui, teikiant Sutartyje numatytas Paslaugas.

29. Paslaugų teikėjas, nesuteikęs Projekto parengimo paslaugų grafike ir Sutartyje numatytu laiku, įsipareigoja sumokėti Vartotojui 0,02 proc. dydžio delspinigius už kiekvieną pavėluotą dieną nuo nesuteiktų Paslaugų vertės be PVM ir atlyginti Vartotojui dėl to patirtus nuostolius, kurių nepadengia minėtos netesybos.

30. Paslaugų teikėjas, nepašalinęs trūkumų, defektų ir (ar) netikslumų per Sutarties 23.18, 23.19 papunkčiuose nurodytą terminą, įsipareigoja sumokėti Vartotojui 0,02 proc. dydžio delspinigius už kiekvieną uždelstą dieną nuo laiku nesuteiktų Paslaugų sumos be PVM ir atlyginti Vartotojui dėl to patirtus nuostolius, kurių nepadengia minėtos netesybos.

31. Nepašalinus trūkumų, defektų ir (ar) netikslumų per Sutarties 23.18, 23.19 papunkčiuose nustatytą laiką, Vartotojas turi teisę be atskiro Paslaugų teikėjo įspėjimo pasitelkti trečiuosius asmenis nustatytiems trūkumams, defektams ir (ar) netikslumams pašalinti ir turėtomis išlaidomis sumažinti Paslaugų teikėjui pagal Sutartį mokėtinas sumas. Nustačius Vartotojo patirtus su trūkumų, defektų ir (ar) netikslumų šalinimu susijusius nuostolius, Vartotojas per protingą terminą apie tai informuos Paslaugų teikėją. Tokiu atveju Paslaugų teikėjas privalės atlyginti visus Vartotojo patirtus su trūkumų, defektų ir (ar) netikslumų šalinimu susijusius nuostolius.

32. Paslaugų teikėjas (kartu su techniniu prižiūrėtoju ir rangovu) Lietuvos Respublikos civilinio kodekso ir Lietuvos Respublikos statybos įstatymo nustatyta tvarka atsako už statinio sugriuvimą ar per garantinį terminą nustatytus defektus.

33. Sutarties galiojimo metu už netinkamus, neteisingus ar neteisėtus sprendimus, įskaitant, bet neapsiribojant, gavęs Vartotojo pranešimą, pagrįstą objektyviais duomenimis ir įrodymais, Paslaugų teikėjas įsipareigoja sumokėti Vartotojui 10 proc. dydžio baudą nuo Sutartimi nupirktų Paslaugų kainos (be PVM), kuri bus laikoma Vartotojo minimaliais nuostoliais, ir atlyginti kitus Vartotojo nuostolius, kurių nepadengia nurodytos netesybos.

34. Šalys turi ir kitas Lietuvos Respublikos įstatymuose ir kituose teisės aktuose nustatytas teises ir pareigas.

**IX SKYRIUS**

**SUTARTIES GALIOJIMAS, KEITIMAS IR NUTRAUKIMAS**

35. *(Taikoma, kai pradinės Sutarties vertė be PVM yra mažesnė nei 10 000 Eur):*

jei sudaroma elektroninė Sutartis, ji įsigalioja, kai Sutarties Šalys ją pasirašo kvalifikuotais elektroniniais parašais;

jei sudaroma popierinė Sutartis, ji įsigalioja, kai ją fiziniais parašais pasirašo Šalys ir patvirtina antspaudais, jei antspaudą Sutarties Šalis turėti privalo.

Popierinė Sutartis sudaroma dviem vienodą teisinę galią turinčiais egzemplioriais – po vieną abiem Šalims.

Sutartis galioja iki visiško sutartinių įsipareigojimų įvykdymo pagal šią Sutartį, t. y. iki kol bus gauta teigiama Projekto ekspertizės išvada [jei ji privaloma], patvirtintas Projektas ir gautas statybos užbaigimo dokumentas [jei Sutartis sudaryta ir dėl statinio Projekto vykdymo priežiūros paslaugų], bet ne ilgiau kaip .... .......... *(nurodyti terminą, kuris negali būti ilgesnis kaip 72 mėnesiai).* Sutarties galiojimo pabaiga neatleidžia Šalių nuo pareigos tinkamai įvykdyti Sutartimi prisiimtus įsipareigojimus.

*(Taikoma, kai pradinės Sutarties vertė be PVM yra 10 000 Eur ar didesnė):*

jei sudaroma elektroninė Sutartis, ji įsigalioja, kai Sutarties Šalys ją pasirašo kvalifikuotais elektroniniais parašais ir Paslaugų teikėjas pateikia Sutarties 23.35 papunktyje nustatyto dydžio ir Sutarties sąlygas atitinkantį Sutarties įvykdymo užtikrinimą, išduotą banko ar kredito unijos, ar draudimo bendrovės, ar kito turinčio teisę verstis šia veikla garantuotojo, ir jo apmokėjimą patvirtinantį dokumentą (jeigu pateikiamas draudimo bendrovės išduotas Sutarties įvykdymo užtikrinimas). Nepateikus Sutarties sąlygas atitinkančio Sutarties 23.35 papunktyje nurodyto Sutarties įvykdymo užtikrinimo ir jo apmokėjimą patvirtinančio dokumento (jeigu pateikiamas draudimo bendrovės išduotas Sutarties įvykdymo užtikrinimas), Sutartis laikoma neįsigaliojusia;

jei sudaroma popierinė Sutartis, ji įsigalioja, kai ją pasirašo Šalys ir patvirtina antspaudais, jei antspaudą Sutarties Šalis turėti privalo, ir Paslaugų teikėjas pateikia Sutarties 23.35 papunktyje nustatyto dydžio ir Sutarties sąlygas atitinkantį Sutarties įvykdymo užtikrinimą, išduotą banko ar kredito unijos, ar draudimo bendrovės, ar kito turinčio teisę verstis šia veikla garantuotojo, ir jo apmokėjimą patvirtinantį dokumentą (jeigu pateikiamas draudimo bendrovės išduotas Sutarties įvykdymo užtikrinimas).

Atlikus šiuos veiksmus, Sutarties įsigaliojimo diena laikytina Sutarties įvykdymo užtikrinimo pateikimo diena.

Nepateikus Sutarties sąlygas atitinkančio Sutarties 23.35 papunktyje nurodyto Sutarties įvykdymo užtikrinimo ir jo apmokėjimą patvirtinančio dokumento (jeigu pateikiamas draudimo bendrovės išduotas Sutarties įvykdymo užtikrinimas), Sutartis laikoma neįsigaliojusia.

Popierinė Sutartis sudaroma dviem vienodą teisinę galią turinčiais egzemplioriais – po vieną abiem Šalims.

Sutartis galioja iki visiško sutartinių įsipareigojimų įvykdymo pagal šią Sutartį, t. y. iki kol bus gauta teigiama Projekto ekspertizės išvada [jei ji privaloma] ir patvirtintas Projektas ir gautas statybos užbaigimo dokumentas [jei Sutartis sudaryta ir dėl statinio Projekto vykdymo priežiūros paslaugų], bet ne ilgiau kaip *.......... (nurodyti terminą, kuris negali būti ilgesnis kaip 72 mėnesiai)* Sutarties galiojimo pabaiga neatleidžia Šalių nuo pareigos tinkamai įvykdyti Sutartimi prisiimtus įsipareigojimus.

36. Paslaugų teikėjas Paslaugas privalo teikti iki visiško Sutarties įsipareigojimų įvykdymo.

37. Sutarties sąlygos Sutarties galiojimo laikotarpiu gali būti keičiamos VPĮ 89 straipsnyje nustatytais atvejais ir jame nustatyta tvarka.

38. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai rašytinį prašymą keisti Sutarties sąlygas ir dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą kita Šalis motyvuotai atsako per 5 darbo dienas. Šalims tarpusavyje susitarus dėl Sutarties sąlygų keitimo, šie keitimai įforminami susitarimu, kuris yra neatskiriama Sutarties dalis. Šalims nesutarus dėl Sutarties sąlygų keitimo, sprendimo teisę turi Vartotojas.

39. Sutartis gali būti nutraukta prieš terminą abiejų Šalių susitarimu Lietuvos Respublikos teisės aktų nustatyta tvarka.

40. Kiekviena Šalis turi teisę vienašališkai nutraukti Sutartį, pranešusi kitai Šaliai raštu apie Sutarties nutraukimą prieš 14 kalendorinių dienų, jeigu kita Šalis neįvykdo arba netinkamai vykdo Sutartimi prisiimtus įsipareigojimus ir tai yra esminis Sutarties pažeidimas. Esminiu Sutarties pažeidimu laikoma, jeigu:

40.1. Paslaugų teikėjo paskirtas Projekto vadovas netinkamai vykdo savo pareigas arba paaiškėja, kad Paslaugų teikėjo nurodytas Projekto vadovas neturi teisės vykdyti Sutartyje nurodyto statinio projektavimo paslaugų, ir Paslaugų teikėjas jo nepakeičia kitu reikiamos kvalifikacijos specialistu;

40.2. nepradeda laiku vykdyti Sutarties ir, Vartotojui pareikalavus Paslaugas teikti per Vartotojo nurodytą terminą nepradeda jų teikti arba Paslaugas teikia taip lėtai, kad yra akivaizdu, jog jas pabaigti teikti per Sutarties 18 punkte nurodytus terminus yra neįmanoma;

40.3. *(Taikoma, kai pradinės Sutarties vertė be PVM yra 10 000 Eur ar didesnė):*

Paslaugų teikėjas nepateikia naujo Sutarties įvykdymo užtikrinimo ir jo apmokėjimą patvirtinančio dokumento (jeigu pateikiamas draudimo bendrovės išduotas Sutarties įvykdymo užtikrinimo dokumentas), kaip nustatyta Sutarties 23.35 papunktyje, ir / arba nepratęsia Sutarties įvykdymo užtikrinimo;

40.4. Paslaugų teikėjas nesilaiko Sutartyje nustatytos specialistų pasitelkimo / keitimo tvarkos;

40.5. Paslaugų teikėjas nepateikia civilinės atsakomybės draudimo faktą įrodančių dokumentų, kaip nurodyta Sutarties 23.1 papunktyje;

40.6. be Vartotojo žinios (nesudarius rašytinio susitarimo) pasitelkia naujus ar pakeičia Sutartyje nurodytus subteikėjus;

40.7. netinkamai atlieka / neatlieka Projekto vykdymo priežiūros ir už šį pažeidimą jam yra du kartus skirta Sutarties 25.8 papunktyje nurodyto dydžio bauda *[papunktis taikomas, jeigu Sutartis sudaroma ir dėl Projekto vykdymo priežiūros paslaugų teikimo];*

40.8. Paslaugų teikėjui iškeliama bankroto byla, jis likviduojamas ar sustabdoma jo veikla;

40.9. Paslaugų teikėjas nevykdo įsipareigojimų, susijusių su Mediana, kaip nurodyta Sutarties 23.36–23.38 ir 24.15 papunkčiuose;

40.10. kitais Sutartyje nurodytais atvejais.

41. Vienašališkai nutraukus Sutartį, kaltoji Šalis atlygina kitai Šaliai su Sutarties nutraukimu susijusius nuostolius.

**X SKYRIUS**

**NENUGALIMOS JĖGOS (*FORCE MAJEURE*) APLINKYBĖS**

42. Šalys neatsako už prisiimtų įsipareigojimų visišką ar dalinį neįvykdymą, jeigu įrodo, kad įsipareigojimų neįvykdė dėl aplinkybių, kurių negalėjo kontroliuoti ir protingai numatyti Sutarties sudarymo metu, ir kad protingomis pastangomis negalėjo užkirsti kelio šioms aplinkybėms ar jų padariniams atsirasti. Sutarties Šalys vadovaujasi Lietuvos Respublikos Vyriausybės 1996 m. liepos 15 d. nutarimu Nr. 840 patvirtintomis Atleidimo nuo atsakomybės, esant nenugalimos jėgos (*force majeure*) aplinkybėms, taisyklėmis.

43. Šalis turi nedelsdama, t. y. ne vėliau kaip per 3 darbo dienas, pranešti kitai Šaliai raštu apie atsiradusias nenugalimos jėgos aplinkybes, dėl kurių Sutarties ar jos dalies įvykdymas gali tapti neįmanomas ar iš esmės pasunkėti.

44. Jeigu nenugalimos jėgos aplinkybės tęsiasi ilgiau kaip 3 mėnesius nuo pranešimo apie jas gavimo dienos, Šalys tarpusavio susitarimu gali nutraukti Sutartį. Nė viena iš Šalių neturi teisės reikalauti iš kitos Šalies atlyginti dėl to patirtus nuostolius.

**XI SKYRIUS**

**KITOS SĄLYGOS**

45. Visa informacija, gauta prieš sudarant Sutartį ar vykdant ją, yra konfidenciali ir be kitos Šalies sutikimo tretiesiems asmenims neatskleidžiama.

46. Iškilusius nesutarimus Šalys sprendžia derybų būdu, nesusitarusios per 1 mėn. – Lietuvos Respublikos įstatymų nustatyta tvarka.

47. Vykdydamos Sutartį, Šalys vadovaujasi Lietuvos Respublikos įstatymais ir kitais Lietuvos Respublikos teisės aktais ir Sutarties sąlygomis.

48. Pasikeitus Šalių adresams ir rekvizitams, Šalys privalo nedelsdamos apie tai informuoti viena kitą.

49. Šalys neturi teisės perduoti savo įsipareigojimų pagal Sutartį tretiesiems asmenims be kitos Šalies išankstinio rašytinio sutikimo.

50. Sutarties atsakingi asmenys, paskirti Vartotojo vadovo 20 ... m. ........... d. įsakymu Nr. ........., atsakingi už Sutarties vykdymą ir jos pakeitimų (jei tokių bus) paskelbimą (nurodyti vardą, pavardę, pareigas).

51. Visi pagal Sutartį pateikiami pranešimai turi būti rašytiniai ir įteikiami asmeniškai ar siunčiami registruotuoju laišku šiais adresais:

51.1. Vartotojui – .................................., LT-............ Kaunas;

51.2. Paslaugų teikėjui –...................................................

52. Prie Sutarties pridedami dokumentai:

52.1. Paslaugų techninė specifikacija (1 priedas), .....lap.

52.2. Kvietimo pateikti pasiūlymus atnaujinto varžymosi metu pagal (nurodyti datą ir Nr.) ......................................paslaugų pirkimo preliminariąją sutartį Nr. ................. (su priedais) kopija (2 priedas), .......... lap.

52.3. Paslaugų teikėjo atnaujinto varžymosi metu pateikto pasiūlymo (su priedais) kopija, .......... lap.;

52.4. Paslaugų teikėjo vadovaujančių specialistų ir asmenų, atsakingų už sutarties vykdymą, sąrašas, ........lap.

52.5. Paslaugų teikėjo ir specialistų civilinės atsakomybės draudimo liudijimų patvirtintos kopijos.

52.6. Nurodytų darbuotojų sąrašas, ......... lap.

52.7. Statinio projekto vadovo civilinės atsakomybės draudimo liudijimo patvirtinta kopija, .... lap.

52.8. Projekto parengimo paslaugų teikimo grafikas, .... lap.

52.9. Subteikėjų ir jiems perduodamų teikti paslaugų sąrašas (pridedama, jei yra pasitelkiami subteikėjai).

52.10. Sutarties įvykdymo užtikrinimas (pridedama, jei reikalaujama), ............. lap.

**XII SKYRIUS**

**ŠALIŲ JURIDINIAI ADRESAI IR BANKO REKVIZITAI**

 **Vartotojas Paslaugų teikėjas**

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_Vartotojo kodas \_\_\_\_\_\_\_\_\_\_\_Adresas\_\_\_\_\_\_\_\_\_, LT\_\_\_\_\_ KaunasA. s. LT \_\_\_\_\_\_\_\_\_\_\_\_\_\_\_\_\_Bankas\_\_\_\_\_\_\_\_\_\_\_\_\_\_\_\_\_\_\_Banko kodas \_\_\_\_\_\_\_\_\_\_\_\_\_\_ |  |
| Vartotojo vadovas ar jo įgaliotas asmuo |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(parašas) (Data) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(parašas) (Data) |